|  |
| --- |
| Til de på vedhæftede høringsliste anførte myndigheder og organisationer |
| Høring over udkast til ny bekendtgørelse om beregning og betaling af bidrag til Arbejdsmarkedets Erhvervssikring for arbejdsgivere i Grønland |

Hermed sendes udkast til ny bekendtgørelse om beregning og betaling af bidrag til Arbejdsmarkedets Erhvervssikring for arbejdsgivere i Grønland, idet Arbejdstilsynet skal anmode om eventuelle bemærkninger til udkastet.

Den primære ændring i bekendtgørelsen er, at til brug for fastsættelse af de enkelte arbejdsgiveres bidrag til Arbejdsmarkedets Erhvervssikring (AES)[[1]](#footnote-1), vil AES fremadrettet kunne trække oplysninger om antallet af ansatte og deres løn i de enkelte virksomheder fra Skattestyrelsen i Grønland, som bygger på Det Centrale Virksomhedsregister.

Lønoplysningerne for de enkelte medarbejdere vil blive omregnet til fuldtidsårsværk ved at dividere lønudgiften for den enkelte medarbejder med mindstelønnen for ikke-faglærte under overenskomsten mellem SIK og Inatsisartut. Metoden afløser den eksisterende metode, som består i, at AES/cfa skriver til alle arbejdsgivere i Grønland og beder dem om forannævnte oplysninger, hvilket er omkostningstungt, tidkrævende og en usikker løsning, da svarprocenten er meget lav.

Herudover er der foretaget tilpasninger af bekendtgørelsen inden for gældende retstilstand samt mindre justeringer og opdateringer.

Arbejdstilsynet beder om at modtage eventuelle bemærkninger senest torsdag den 19. marts 2020 kl. 12.00.

Høringssvar bedes sendt til Arbejdstilsynet på adressen at@at.dk, Tor Even Münter tem@at.dk og Preben K. Hansen pkh@at.dk.

Spørgsmål vedrørende denne høring kan rettes til Tor Even Münter, tlf. 72 20 86 57 eller til Preben K. Hansen, tlf. 72 20 86 56.

Venlig hilsen

Arbejdstilsynet

1. Administrationen varetages i Grønland af Center for Arbejdsskader (cfa), som er en afdeling i AES. [↑](#footnote-ref-1)